**Lerwick** (norrønt: *Leirvik*) er hovedstaden og havn på Shetlandsøyene tilhørende Skottland. Det er Shetlands eneste burgh. Den er lokalisert rundt 200 km fra nordkysten av det skotske fastlandet og på østkysten av Shetland. Den ligger 340 km nord-nordøst for Aberdeen, 358 km fra den gamle hovedstaden Bergen i Norge,, samt 367 km sørøst for Tórshavn på Færøyene. Det er ferjeforbindelse fra Lerwick til Aberdeen i Skottland. Ferjene går også til Kirkwall, Fair Isle, samt til Out Skerries, Shapinsay, Bressay og Whalsay. Havnen i Lerwick har stor betydning for regionen. Det er den nordligste handels­havnen i Storbritannia, den benyttes blant annet mye av fiske­industrien og olje­industrien. Befolkningen er for 2020 beregnet til 6 760 innbyggere.

En av Storbritannias kystværstasjoner er stasjonert i Lerwick, med det lokale klimaet som har liten sesongvariasjon på grunn av den maritime påvirkningen. Ettersom Lerwick ligger lenger nord enn den russiske byen St. Petersburg og de tre nordiske hovedstedene på fastlandet, blir Lerwicks netter midt på sommeren bare mørkt skumring og vintrene har under seks timer med fullstendig dagslys.

Shetland College, en partner­institusjon til UHI Millennium Institute (UHI), er lokalisert i byen. Skolen tilbyr videre­utdannelse for de som velger å bli boende på Shetlandsøyene. I Lerwick finns Shetlandsmuseet med utstillinger fra steinalderen, jernalderen, vikingtiden, fra sjøfart og båt­tradisjoner. Det er også et kunst­galleri her.

Etymologi
---------

Stedsnavnet Lerwick har sitt opphav i norrønt. Dets betydniing er bukta med leire, det vil si leirebukta. Tilsvarende norske stedsnavn er Leirvik, Lervik og på Færøyene også Leirvík. Det var vanlig med stedsnavn som hadde sitt opp i lokal observasjon, flere lignende forekomster på norsk, som elva Leira, hvor forklaringen er en elv med leirbunn eller elvevann som fører med seg leire.

Historie
--------

Bevis på menneskelig bosetting i Lerwick-området dateres tilbake til neolittisk tid (yngre steinalder) (4000–2500 f.Kr.) og bronsealderen (2500–800 f.Kr.) kjent fra paleoøkologiske registreringer av menneskelig aktivitet og gjenvinning av gjenstander, inkludert et steinøksehode nedsenket i Bressay Sound. Bosetning fra jernalderen (800 f.Kr. – 800 e.Kr.) er kjent ved Broch of Clickimin, som ble bygget så tidlig som 400 f.Kr. Broch er en betegnelse for rundhus bygget av stein fra oldtiden.

Den første bosetningen som ble kjent som Lerwick ble grunnlagt på 1600-tallet som havn for fiske av sild og hvitfisk (fisk med hvitt kjøtt, eksempelvis torsk) og som drev handel med den nederlandske fiskeflåten. Denne bosetningen var på fastlandet (vest) siden av Bressay Sound, en naturlig havn med sørlige og nordlige innganger mellom Shetlands fastland og øya Bressay. Dens samling av trehytter ble brent ned til grunnen to ganger: en gang på 1600-tallet av innbyggerne i Scalloway på vestsiden av fastlandet, den gang hovedstaden på Shetland, som mislikte sterkt de umoralske og berusede fiskerne og sjømennene som var samlet der; igjen i 1702 av den franske flåten.

Artillerifestningen Fort Charlotte i sentrum Lerwick ble bygget på midten av 1600-tallet ved Lerwicks vannkant, og permanente steinbygninger begynte å bli reist rundt festningen og langs kysten. Den viktigste konsentrasjonen av bygninger var langs en bratt åsside som strekker seg fra strandlinjen til Hillhead på toppen. Lerwick ble hovedstaden på Shetlandsøyene i 1708, og overtok funksjonen fra Scalloway. Den sivile sogn i Lerwick ble i 1701 opprettet fra en liten del av prestegjeldet Tingwall, som Scalloway fortsatt tilhører. Da Lerwick ble mer velstående gjennom sjøhandel og fiskeindustrien i løpet av 1800-tallet, utvidet byen seg i 1891 vest for Hillhead, og inkluderte dermed de tidligere sivile sognene Gulberwick og Quarff, samt prestegjeldet på øya Burra. Lerwicks rådhus ble bygget i løpet av denne utvidelsesperioden.

Lerwicks krigsminnesmerke er fra 1923 og ble formgitt av Robert Lorimer. Den neste perioden med betydelig ekspansjon var under oljeboomen i Nordsjøen på 1970-tallet da store boligutbygginger ble bygget nord for Staney Hill (ligger i Lerwick) og sørover (Nederdale og Sandveien).

Vennskapsby
-----------

* Norges flagg Måløy i Vågsøy kommune i Sogn og Fjordane: Vennskapsby siden 1956

Bilder
------

* Lerwicks havnLerwicks havn
* Lerwick sett fra BressayLerwick sett fra Bressay
* Handelsgate i Lerwick  Foto: Graeme SmithHandelsgate i Lerwick  Foto: Graeme Smith
* Lerwicks rådhus  Foto: Colin SmithLerwicks rådhus  Foto: Colin Smith
* Lerwick fra Fort CharlotteLerwick fra Fort Charlotte

Referanser
----------

1. ↑  «Distance Lerwick - Bergen», *Distance*
2. ↑   «Mid-2020 Population Estimates for Settlements and Localities in Scotland». *National Records of Scotland*. 31. mars 2022
3. ↑  «Sunrise and sunset times for Lerwick (Shetland Islands), June 2022», *Timeanddate.com*
4. ↑  «Sunrise and sunset times for Lerwick (Shetland Islands), December 2022». *Timeanddate.com*
5. ↑   Sheehan, J.; Hansen, S. S. (2006): «The Leirvik 'Bonhústoftin' and the Early Christianity of the Faroe Islands, and beyond». University College Cork (Department of Archaeology).
6. ↑  Sandnes, Jørn; Stemshaug, Ola (2007): *Norsk stadnamleksikon*, 4. utg. Oslo: Det Norske Samlaget, s. 286
7. ↑  Edwards, Kevin J.; Whittington, Graeme; Robinson, Marie; Richter, Daniela (1. desember 2005): «Palaeoenvironments, the archaeological record and cereal pollen detection at Clickimin, Shetland, Scotland», *Journal of Archaeological Science*. **32** (12): 1741–1756. doi:10.1016/j.jas.2005.06.004. ISSN 0305-4403. Arkivert fra originalen den 11. april 2020.
8. ↑   Linklater, Eric (1971): *Orkney and Shetland: An Historical, Geographical, Social and Scenic Survey*. Hale. s. 181.
9. ↑   «Lerwick Town hall, Hillhead and Charlotte Street, Including Lamp Standards, Gatepiers, Boundary Walls and Railings, Lerwick (Category A Listed Building) (LB37256)», *Historic Environment Scotland*
10. ↑  «Lerwick, Lower Hillhead, War Memorial», *Canmore*
11. ↑   «North Stanley Hill Masterplan», *Shetland Council*. s. 27.

Eksterne lenker
---------------

(en) Lerwick – galleri av bilder, video eller lyd på Commons


* Informasjon om Shetland
* Havneinformasjon fra Lerwick
* Lerwick Town Centre Management Group
* Shetland Museum

* (en)  Lerwick hos Wikivoyage

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** GeoNames **·** BBC Things **·** MusicBrainz
 |

Portal: Andre verdenskrig